CELEX: 62012CN0089
Language: sk
Date: 2012-02-17 00:00:00
Title: Vec C-89/12: Návrh na začatie prejudiciálneho konania, ktorý podal Hof van Cassatie van België (Belgicko) 17. februára 2012 — Rose Marie Bark/Galileo Joint Undertakin, v likvidácii

5.5.2012   
            
            
               SK
            
            
               Úradný vestník Európskej únie
            
            
               C 133/18
            
         Návrh na začatie prejudiciálneho konania, ktorý podal Hof van Cassatie van België (Belgicko) 17. februára 2012 — Rose Marie Bark/Galileo Joint Undertakin, v likvidácii
   (Vec C-89/12)
   2012/C 133/32
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van Cassatie
   
      Účastníci konania pred vnútroštátnym súdom
   
   
      Navrhovateľka v konaní o kasačnom opravnom prostriedku: Rose Marie Bark
   
      Odporkyňa v konaní o kasačnom opravnom prostriedku: Galileo Joint Undertakin, v likvidácii
   
      Prejudiciálna otázka
   
   Má sa článok 11 ods. 2 stanov spoločného podniku Galileo, ktoré sú prílohou nariadenia Rady (ES) č. 876/2002 (1) z 21. mája 2002, ktorým sa zakladá spoločný podnik Galileo, v spojení s článkom 2 tohto nariadenia vykladať tak, že sa podmienky zamestnávania ostatných zamestnancov Európskej únie, a to konkrétne mzdové podmienky, ktoré sú súčasťou týchto podmienok, uplatnia aj na zamestnancov spoločného podniku Galileo, ktorí získajú pracovnú zmluvu na dobu určitú?
   
      (1)  Ú. v. ES L 138, s. 1; Mim. vyd. 13/029, s. 477.